La secretària tècnica relaciona la reclamació que ha tingut entrada des del Ple que va tenir lloc el passat 9 de juliol, que son les que corresponen als números 318/2020 al 333/2020 i dona compte al Ple de les actuacions realitzades de conformitat amb la valoració de l'admissió que s'ha dut a terme.
Aprovació de l'acta de la sessió anterior
Es donen per llegides les actes de les sessions del dia 28 de maig i 2 de juliol de 2020, corresponents a les sessions vint-i-unena i vint-i-sisena del Ple de 2020.
La Proposta de resolució, elaborada pel senyor Josep Mir, d'estimació del recurs de reposició contra l'Acord 405/2019/PS de les Reclamacions 163/2019, 164/2019 i 165/2019, interposat per l'Ajuntament de l'Hospitalet de Llobregat, fonamenta el sentit estimatori del recurs en què ha quedat acreditat el lliurament de la informació que no havia estat facilitada en compliment de la Resolució 405/2019, de 5 de juliol, i per aquest motiu es proposa deixar sense efecte l'Acord impugnat, que precisament tenia la finalitat de fer-lo efectiu.
La senyora Elisabet Samarra formula unes esmenes tècniques a la Proposta que el ponent incorporarà a la resolució definitiva.
La Proposta de resolució de finalització d'estimació de la Reclamació 130/2020, de la qual n'és el ponent el senyor Josep Mir, interposada contra l'Ajuntament de Tarragona, en el marc de la qual es reclama còpia de la declaració responsable d'obertura de l'activitat de pública concurrència al mercat ambulant de Bonavista, recull la fonamentació del sentit estimatori de la reclamació, atès que la informació que es sol·licita, si existeix, és informació pública, formaria part d'un expedient administratiu i en principi, hauria estat feta per part d'una empresa del sector públic, de manera que compliria amb els requisits objectius de l'exercici del dret d'accés i no es considera plausible que hi pugui concórrer cap límit a l'accés dels previstos legalment.
L'Ajuntament indica que la reclamació ha estat derivada a l'Empresa de Serveis i Promocions d'Iniciatives de Tarragona, SA, (ESPIMSA), que no ha emès informe ni ha col·laborat amb la tramitació d'aquest procediment, i per tant, la Proposta de resolució recull també l'obligació que si la declaració de responsable sol·licitada no existeix, ESPIMSA així ho manifesti clarament a la persona reclamant.
Una tramitació paral·lela correspon a la Reclamació 156/2020 i per tant, la Proposta de resolució d'estimació d'aquesta Reclamació, interposada entre les mateixes parts, i que té per objecte l'accés a un informe de prevenció emès per la Direcció General competent en matèria de prevenció i extinció d'incendis, abans de l'inici de l'activitat classificada i de pública concurrència gestionada per ESPIMSA els diumenges en el mercat ambulant de Bonavista, proposa que es resolgui en termes equivalents la Reclamació amb l'estimació del dret d'accés de la persona reclamant a l'informe, si existeix i que si no és així, que es manifesti de forma expressa la seva inexistència.
En relació amb la Reclamació 157/2020, també plantejada entre les mateixes parts, i que té per objecte conèixer el lloc on pot consultar el projecte tècnic de l'activitat classificada i de pública concurrència, amb un aforament superior a deu mil persones, que gestiona ESPIMSA els diumenges en el mercat ambulant de Bonavista, la Proposta de resolució elaborada pel senyor Josep Mir, recull el sentit estimatori en termes equivalents, a pesar que no ha rebut cap resposta de l'Ajuntament de Tarragona, ni tan sols informació sobre la derivació a l'empresa municipal gestora del mercat ambulant sobre el qual versa la sol·licitud d'informació pública.
Es proposa la introducció d'una esmena tècnica que el ponent introduirà a la resolució definitiva d'estimació de la Reclamació 157/2020.
La Proposta de resolució de finalització d'estimació parcial de la Reclamació 135/2020, de la qual n'és el ponent el senyor Josep Mir, interposada contra l'Ajuntament de Lloret de Mar, en el marc de la qual es reclama l'accés al Decret i als informes sobre els complements de productivitat, per part d'un representant sindical, recull els elements de tramitació més destacats que s'han dut a terme durant el procediment i que han permès acreditar que s'ha produït l'estimació extemporània de la sol·licitud d'informació.
Tanmateix la Proposta deixa oberta la via del seguiment de l'execució de la resolució atès que el lliurament de la informació encara no s'ha realitzat.
S'introdueix una correcció tècnica als efectes de fer constar que el sentit de la resolució és de finalització per pèrdua sobrevinguda del seu objecte i que per error constava que era estimació parcial.
La Proposta de resolució de finalització d'estimació i inadmissió parcial de la Reclamació 159/2020, de la qual n'és el ponent el senyor Josep Mir, interposada contra l'Ajuntament de Tarragona i ESPIMSA, en el marc de la qual es reclama la resposta a diverses preguntes sobre terrasses de bar, recull la fonamentació de la inadmissibilitat parcial de la reclamació, justificada en el fet que una de les preguntes formulades no demana informació que es trobi en poder de l'Administració, sinó que demana una valoració jurídica, mentre que la resta de peticions adreçades en forma de pregunta sí poden ser respostes amb la informació existent a l'Ajuntament o a ESPIMSA i per tant, la Proposta preveu l'estimació parcial de la Reclamació respecte aquesta part del seu objecte.
Es proposa la introducció d'esmenes en la fonamentació jurídica de la Proposta pel propi ponent i per la senyora Elisabet Samarra als efectes de precisar que malgrat la decisió de practicar la derivació és, efectivament, de l'Administració sol·licitada o reclamada, en aquest cas, de l'Ajuntament de Tarragona, cal indicar que no és una decisió del tot discrecional i la derivació només és procedent si l'Administració no té en el seu poder la informació demanada i sap o suposa quina és l'Administració que la té en el seu poder, que seria ESPIMSA.
La Proposta de resolució, elaborada pel senyor Josep Mir, d'estimació de la Reclamació 171/2020, formulada contra el l'Ajuntament de Tarragona i ESPIMSA, en el marc de les quals es reclama informació sobre l'assegurança de responsabilitat civil del mercat ambulant de Bonavista, recull la fonamentació del sentit estimatori de la resolució, tenint en compte no concorren límits legals a la informació sol·licitada, que té la condició d'informació pública i que des de l'empresa municipal ESPIMSA, a la qual es va derivar la reclamació, no s'ha col·laborat en aquest procediment i per tant, no s'ha manifestat cap element addicional que pugui ser valorat ni es plausible que en les característiques objectives de la informació hi puguin concórrer límits que puguin justificar la denegació de l'accés.
La Proposta de resolució de finalització d'estimació parcial de la Reclamació 194/2020, de la qual n'és el ponent el senyor Josep Mir, interposada contra ESPIMSA en el marc de la qual es reclamen les inspeccions i comprovacions d'instruments per pesar, recull la fonamentació del sentit estimatori parcial de la reclamació, atès que la persona reclamant reclama l'accés a informació que té la condició d'informació pública però alhora no sembla que el coneixement de la identitat de les persones, físiques o jurídiques, que han estat objecte de les inspeccions o de les sancions o els comisos sol·licitats sigui rellevant per a la finalitat de la sol·licitud d'informació pública de la què deriva la Reclamació i per tant, en atenció al principi de proporcionalitat requerit per l'article 22 LTAIPBG i a la ponderació dels interessos en joc prevista per l'article 24.2 LTAIPBG, es proposa declarar el dret de la persona reclamant a la informació sol·licitada, si bé excloses les dades que puguin permetre la identificació de les persones afectades per ella.
Es proposa una esmena tècnica perquè consti en el sentit de la resolució que també s'inadmet parcialment una part del seu objecte, en concret la petició que inclou l'apartat 4 de la sol·licitud, on la persona reclamant demana la revisió dels precintes de tots els instruments de pesatge en el mercat ambulant de Bonavista i que emetin un informe de compliment per evitar frau de pesatge als consumidors, atès que no demana informació pública, sinó que l'empresa ESPIMSA dugui a terme actuacions inspectores, fora de l'objecte d'empara d'aquest procediment.
La Proposta de resolució de finalització d'estimació parcial i inadmissió parcial de la Reclamació 195/2020, de la qual n'és el ponent el senyor Josep Mir, interposada contra l'Ajuntament de Tarragona, en el marc de la qual es reclama diverses qüestions sobre la Fira d'Abril, recull la fonamentació de la inadmissibilitat parcial de la reclamació justificada en el fet que la primera qüestió que es formula sobre si l'activitat és compatible amb el planejament requereix una anàlisi o valoració jurídica que no pot ser objecte d'empara en l'exercici del dret d'accés, i en canvi proposa l'estimació del dret d'accés a la informació que es demana en els altres apartats de la sol·licitud sobre si l'activitat disposa d'un pla d'autoprotecció i la llicència d'activitat.
Es proposa la introducció d'una esmena a fi de corregir el sentit de la resolució que no incorporava la inadmissió parcial del seu objecte.
La Proposta de resolució de finalització de la Reclamació 223/2020 per pèrdua d'objecte, de la qual n'és el ponent el senyor Josep Mir, interposada contra l'Ajuntament de Cassà de la Selva, en el marc de la qual es reclama un expedient de llicència d'obres, recull els aspectes més destacats de la tramitació d'aquest procediment que posen de manifest que l'Administració reclamada ha estimat de forma extemporània la sol·licitud d'informació, en el marc d'aquest procediment, de manera que s'ha produït la satisfacció extemporània de la sol·licitud d'informació de la que deriva la Reclamació i comporta la pèrdua d'objecte d'aquesta, ja que s'han esvaït els motius de discrepància jurídica que la justificaven.
Tanmateix, l'accés efectiu a la informació no s'ha produït encara de manera que la Proposta deixa oberta la via de seguiment de l'execució de la Resolució per part de la Comissió a fi de garantir l'accés material a la informació.
La Proposta de resolució, elaborada pel senyor Josep Mir, d'estimació de la Reclamació 225/2020, formulades contra el Servei Català de la Salut, en el marc de les quals es reclama còpia de resolucions d'un expedient de responsabilitat patrimonial, recull la fonamentació del sentit estimatori de la resolució, ja que tot i que la sol·licitud d'accés a informació de l'expedient, s'inclou entre altres pretensions que estan fora de l'empara d'aquest procediment, la persona reclamant té d'accedir a la informació sol·licitada, atès que es tracta d'una sol·licitud que es formula per un representant de la mateixa persona titular de les dades.
L'accés a aquesta mateixa informació per part d'una tercera persona podria estar limitat, ja que conté dades especialment protegides, però no en aquest cas en què la mateixa persona titular de la informació és per compte de qui s'exerceix el dret.
La senyora Elisabet Samarra formula una proposta d'esmena al text que el ponent incorpora a la Resolució definitiva.
La Proposta de resolució de finalització de la Reclamació 230/2020 per pèrdua d'objecte, de la qual n'és el ponent el senyor Josep Mir, interposada contra l'Ajuntament d'Alpicat, en el marc de la qual es reclama l'accés a documents urbanístics diversos, recull els aspectes més destacats de la tramitació d'aquesta reclamació que finalitza per pèrdua sobrevinguda del seu objecte, atès que l'Ajuntament ha donat resposta a la persona reclamant en el marc d'aquest procediment a la informació que demanava i li ha confirmat la inexistència dels informes i documents sol·licitats, fet que comporta la pèrdua sobrevinguda de l'objecte del procediment, atès que la discrepància jurídica que es plantejava amb la reclamació s'ha esvaït.
El ponent tanmateix, incorpora unes esmenes als antecedents de la Proposta a fi de recollir les darreres al·legacions que ha fet arribar la persona reclamant.
La Proposta de resolució de finalització de la Reclamació 243/2020 per pèrdua d'objecte, de la qual n'és el ponent el senyor Josep Mir, interposada contra el Departament d'Educació de la Generalitat, en el marc de la qual es reclama informació sobre el procediment per demanar i tramitar beques per a extraescolars, recull els aspectes més destacats de la tramitació d'aquesta reclamació que finalitza per pèrdua sobrevinguda del seu objecte, atès que el Departament ha facilitat a la persona reclamant la informació sol·licitada amb l'informe emès en el marc d'aquest procediment i per tant, la discrepància jurídica que es plantejava s'ha esvaït.
La Proposta de resolució, elaborada per la senyora Elisabet Samarra, d'estimació de la Reclamació 247/2020, formulada contra l'Ajuntament del Vendrell, en el marc de la qual es reclama accés al registre d'entrades i sortides, recull la fonamentació del sentit estimatori de la resolució, atès que des de la Resolució 140/2017 i en el Dictamen 7/2019, la GAIP ha aplicat el criteri d'estimar l'accés de les persones regidores al registre d'entrades i sortides de la seva corporació, prèvia eliminació de les dades íntimes personals o familiars, que afectin el dret a l'honor o a la pròpia imatge, si n'hi ha, i evitant la sobreexposició de dades personals no necessàries ni idònies per a la finalitat de control de l'activitat municipal, com ara les dades de contacte o les redundants d'identificació.
La Proposta de resolució de finalització de la Reclamació 253/2020 per pèrdua d'objecte, de la qual n'és la ponent la senyora Elisabet Samarra, interposada contra el l'Ajuntament del Vendrell, en el marc de la qual es reclama la llicència mediambiental del Pavelló del Club d'Esports, amb posterioritat a la reforma per part de l'Ajuntament, recull els aspectes més destacats de la tramitació d'aquesta reclamació que finalitza per pèrdua sobrevinguda del seu objecte, atès que l'Ajuntament ha facilitat a la part reclamant la informació sol·licitada, en el marc d'aquest procediment i per tant, la discrepància jurídica que es plantejava amb la reclamació s'ha esvaït.
La Proposta de resolució de finalització de la Reclamació 254/2020 per pèrdua d'objecte, de la qual n'és el ponent el senyor Josep Mir, interposada contra l'Ajuntament de Tarragona, en el marc de la qual es reclama l'expedient del Palau d'Esports de l'Anella mediterrània, recull els aspectes més destacats de la tramitació d'aquesta reclamació que finalitza per pèrdua sobrevinguda del seu objecte, atès que l'Ajuntament de Tarragona ha estimat de forma extemporània i ha facilitat a la persona reclamant la informació sol·licitada, en el marc d'aquest procediment i per tant, la discrepància jurídica que es plantejava amb la reclamació s'ha esvaït.
S'introdueix a proposta de la senyora Elisabet Samarra una esmena tècnica al text definitiu de la Resolució.
La Proposta de resolució de finalització de la Reclamació 262/2020 per pèrdua d'objecte, de la qual n'és la ponent la senyora Elisabet Samarra, interposada contra el Departament de Treball, Afers Socials i Famílies de la Generalitat de Catalunya, en el marc de la qual es reclamen diverses dades sobre prestacions per fills dependents a càrrec, recull els aspectes més destacats de la tramitació d'aquesta reclamació que finalitza per pèrdua sobrevinguda del seu objecte, després d'haver-se celebrat una sessió de mediació sense acord, en el marc de la qual es va donar resposta a la informació que demanava la persona reclamant.
Malgrat la persona reclamant considera insatisfactòria la informació facilitada perquè únicament confirma no disposar de més informació al respecte i ofereix explicacions sobre la informació facilitada, objectivament l'objecte del procediment s'ha esvaït fet que fonamenta la finalització per pèrdua sobrevinguda de l'objecte de la reclamació.
Es proposa la introducció d'una esmena tècnica, que la ponent incorporarà a la resolució definitiva.
La Proposta de resolució de finalització de la Reclamació 280/2020 per pèrdua d'objecte, de la qual n'és el ponent el senyor Josep Mir, interposada contra l'Ajuntament del Prat de Llobregat, en el marc de la qual es reclama còpia d'una acta policial, recull els aspectes més destacats de la tramitació d'aquesta reclamació que finalitza per pèrdua sobrevinguda del seu objecte, atès que l'Ajuntament ha donat resposta a la persona reclamant respecte la informació sol·licitada, en la mesura que ha precisat que l'acta sol·licitada no existeix perquè no va ser elevada ja que no era necessària en aquella precisa situació, i li facilita un informe raonablement ampli de la incidència indicada.
De conformitat amb aquests fets és procedent resoldre aquest procediment per pèrdua sobrevinguda del seu objecte, atès que la discrepància jurídica que es plantejava amb la reclamació s'ha esvaït.
La Proposta de resolució de finalització de la Reclamació 295/2020 per desestimació, de la qual n'és la ponent la senyora Elisabet Samarra, interposada contra l'Ajuntament del Prat de Llobregat, en el marc de la qual es reclama la publicació de la Relació de llocs de treball de l'Ajuntament, recull la fonamentació del sentit desestimatori de la reclamació, que es motiva en què malgrat que la legislació de règim local no impedeix a la persona reclamant faci exercici del dret d'accés com a persona que té la condició, la seva pretensió no té empara mitjançant el procediment de reclamació davant la GAIP ja que el que pretén és denunciar un eventual incompliment de les obligacions de transparència o publicitat activa, la qual cosa escapa de les funcions de la Comissió.
La Proposta de resolució, elaborada pel senyor Josep Mir, de finalització de la Reclamació 295/20209 per desistiment formulada contra l'Ajuntament Vilosell, en el marc de la qual es demana còpia de l'expedient d'un bar i d'una comunicació de l'Alcaldia, recull que correspon finalitzar el procediment per desistiment de la persona reclamant, atès que aquesta no ha atès el requeriment d'esmena de la documentació presentada en el procediment de reclamació i no ha quedat acreditada la presentació d'una sol·licitud d'informació prèvia a la reclamació davant la GAIP, requisit indispensable per a la seva admissió.
La Proposta de resolució de finalització per inadmissió de la Reclamació 305/2020, de la qual n'és la ponent la senyora Elisabet Samarra, interposada contra l'Institut Català de Finances, en el marc de la qual es reclama l'informe resultant de la instrucció duta a terme dins del marc del procediment d'informació reservada, recull la fonamentació de la inadmissibilitat de la reclamació, atès que amb independència que les sol·licituds presentades s'hagin tramès per correu electrònic, les peticions d'accés que formulen en el primer supòsit fa referència a informació inexistent quan demana l'accés a l'expedient un cop finalitzi el procediment i les altres dues serien prematures, ja que el dia en què es presenta la reclamació, el termini d'un mes per resoldre no ha transcorregut.
El senyor Josep Mir proposa esmenar el text proposat, a fi d'escindir en un segon fonament jurídic la justificació de les causes d'inadmissibilitat, esmenes que la ponent incorporarà a la resolució definitiva.
La Proposta de resolució de finalització d'estimació de la Reclamació 308/2020, de la qual n'és el ponent el senyor Josep Mir, interposada contra el Departament d'Agricultura Ramaderia Pesca i Alimentació de la Generalitat, en el marc de la qual es reclamen diverses dades sobre contaminació causada pels purins, exposa que correspon finalitzar per desistiment exprés de la persona reclamant, que així ha comunicat a la Comissió, un cop li va ser facilitada la informació reclamada per part de l'Administració.
La Proposta de resolució de finalització d'estimació de la Reclamació 309/2020, de la qual n'és el ponent el senyor Josep Mir, interposada contra l'Ajuntament de Castellet i la Gornal, en el marc de la qual es reclama còpia de la valoració d'un projecte d'ampliació de les canteres, exposa que correspon finalitzar per desistiment de l'entitat reclamant, expressat així davant la Comissió, després que li fos adreçat un requeriment d'esmena de la documentació aportada.
La Proposta de resolució d'inadmissió de la Reclamació 310/2020, elaborada pel senyor Josep Mir i interposada contra l'Ajuntament d'Esplugues, en el marc de la qual es demana l'exercici per l'Ajuntament de l'acusació particular en una causa penal, recull la motivació de la inadmissió d'aquesta reclamació, fonamentada en que la petició de la que deriva aquesta Reclamació no és una sol·licitud d'informació pública sinó que l'Ajuntament digui actuacions en l'àmbit jurisdiccional, que no tenen empara en l'exercici del dret d'accés a la informació pública.
La presidenta de la Comissió finalitza la sessió, que s'ha desenvolupat per mitjans electrònics i no de forma presencial, de la qual, com a secretària, estenc aquesta acta.